hu en hu hu hu hu hu hu hu hu hu hu hu fr fr en hu hu en hu hu hu hu en hu hu en hu hu hu hu hu hu hu hu hu hu en en en hu hu hu hu hu hu hu hu hu hu hu hu hu hu hu hu hu it en pt hu pt en pt en pt hu pt hu pt hu pt hu hu en en hu en
Duplájára nőtt a VOLÁN-sofőrök fizetése – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 1 minute
Duplájára nőtt a VOLÁN-sofőrök fizetése
Az elmúlt évtizedben folyamatosan növekedtek a bérek a VOLÁNBUSZ Zrt.-nél. A társaság ma már ott tart, hogy a 2010-hez képest majdnem duplájára emelkedtek a fizetések, és jövőre újabb emelésre számíthatnak az autóbusz-vezetők. Dávid Ilona elnök-vezérigazgató tapasztalata pedig újabb sikerek garanciája lehet.
Ha egy kisgyermeket megkérdezünk, hogy mi szeretne lenni, ha felnő, általában olyan választ kapunk, hogy tűzoltó, űrhajós vagy autóbusz-vezető. Utóbbiak álmai most akár a VOLÁNBUSZ-nál is megvalósulhatnak. A közel 100 éves múltra visszatekintő közlekedési társaság – amely több mint 1000 járművel biztosítja a kényelmes utazást – most 1500 teljes munkaidejű autóbusz-vezetője mellé újabbakat szeretne alkalmazni, így felvételt hirdet autóbusz-vezetői munkakörbe.
Bérezés tekintetében is élen jár a VOLÁNBUSZ. Bizonyos feltételek teljesítése esetén a teljes munkaidős autóbusz-vezetők tavaly havonta bruttó 310 ezer forintot kereshettek, míg idén havi 356 ezer forint a tervezet. Jövőre további ötszázalékos emelésre számíthatnak a sofőrök. Az elmúlt években folyamatosan nőtt az alkalmazottak bére: ha megnézzük, hogy a társaságnál 2010-ben mennyit keresett egy autóbusz-vezető (184 700 forint), láthatjuk, hogy 2018-ra csaknem a kétszeresére emelkedett a fizetésük.
A havibéren kívül széles körű cafeteria-rendszer (bruttó 491 000 forint évente), az üzemanyag-megtakarítás díjazása (2017-ben átlagosan 51 000 forint/fő/hó), önkéntes nyugdíjpénztári támogatás (a bruttó bér három százaléka), illetve egyéb juttatások (díjmentes utazási igazolvány, társasági üdülési lehetőségek, segélyezési rendszer stb.) egészítik ki az autóbusz-vezetők jövedelmét.
A VOLÁNBUSZ munkahelyi biztonságot, kiszámítható előrelépési lehetőséget és a továbbtanulás támogatását is biztosítja alkalmazottai számára, az új elnök-vezérigazgató pedig garancia a további sikerekre. Dávid Ilonát augusztus 2-án nevezte ki a vállalat élére a nemzeti vagyon kezeléséért felelős tárca nélküli miniszter. Az utasszállítás területén szerzett tapasztalatait mindenképpen tudja majd kamatoztatni, mivel korábban a MÁV Zrt. elnök-vezérigazgatója volt, és irányításával rendkívül sokat fejlődött a vállalat.
– Mindent megteszek annak érdekében, hogy a VOLÁNBUSZ olyan munkahely legyen, ahol nemcsak jó, de érdemes is dolgozni – mondta a társaság családi napján tartott köszöntőbeszédében Dávid Ilona.
Tags béremelés Dávid Ilona Volánbusz
Previous articleVasúti műszaki szabályok korszerűsítése
Next article„A legfontosabb cél, hogy valamennyi eszközünk hatékonyan dolgozzon”
Cél a vasúti árufuvarozás bővítése
Piacnyitás: két verzió küzd, közben felpörgött az autóbusz-beszerzés
Magyarország lehetőségei a kínai vasúti alternatív szállítási útvonalak vonatkozásában
Újra belevág a távolsági közösségi közlekedés reformjába a kormány
Már gyártják az új magyar csuklós buszokat
Dávid Ilona ismét a Nemzetközi Vasútegylet irányító testületének tagja
Jelentés a Volánbusz 2012 és 2015 közötti működéséről
A CER alelnökévé választották Dávid Ilonát
30. MLBKT Kongresszus - NavigátorVilág kedvezménnyel!
Körforgásos gazdaság: Az Ermewa élen jár a zöld jövő felé…
Magyar-román regionális logisztikai együttműködési konferencia
Interjú Vásárhelyi Árpáddal a magyar gabonaexport korlátozásáról
Ha Ön ember, hagyja üresen ezt a mezőt:
© Copyright 2022. All rights reserved.